RESOLUCIÓN do 4 de febreiro de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial da empresa Fomento de Construcciones y Contratas, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/1998

Visto o expediente da revisión salarial para a empresa Fomento de Construcciones y Contratas, S.A., que tivo entrada nesta delegación provincial o día 30-1-1998, subscrito en representación da parte económica pola representación da empresa, e da parte social, polo comité de empresa o 20-1-1998. De conformidade co disposto no artigo 19.2º do convenio colectivo e artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial e a notificación a representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 4 de febreiro de 1998.
Antonio Coello Bufill
Delegado provincial de Pontevedra
Acta
En Vigo, ás 12 horas do día 20 de xaneiro de 1998, reúnese a comisión negociadora do convenio colectivo da empresa Fomento de Construcciones y Contratas, S.A., para o seu persoal adscrito ós servicios de recollida de residuos sólidos e limpeza viaria da cidade de Vigo, co obxecto de aproba-la táboa salarial aplicable, revisada segundo o estipulado no artigo 19.2º do convenio citado, e cifrada esta revisión nun 3% sobre a táboa salarial vixente no ano 1997.
Así mesmo, procederase ó asinamento dos cadros horarios para o presente ano 1998.
Seguidamente, procédese a dar lectura ós documentos citados, acordando a comision negociadora asinar e dárlle-la súa conformidade.
Acórdase remiti-los ditos documentos á Consellería de Xustiza, Interior e Relacións Laborais, para efectos do seu rexistro e posterior publicación.
A seguir, procédese a dar lectura e revisar na súa cantidade os artigos do convenio seguintes:
1. Artigo 18º.-Axudas de custo.
-Axuda de custo completa: 7.488 pesetas.
-Media axuda de custo: 3.330 pesetas.
2. Artigo 26º.-Póliza de accidentes.
a) En caso de falecemento por accidente laboral ou enfermidade profesional: 2.575.000 pesetas.
b) En caso de invalidez absoluta ou gran invalidez, derivadas de accidente laboral ou enfermidade profesional: 3.015.000 pesetas.
3. Artigo 41º.-Axuda familiar.
Queda establecida para 1998 en: 6.963 pesetas.
4. Artigo 47º.-Créditos persoais.
Queda establecido para 1998 en: 5.200.000 pesetas.
Sen máis puntos que tratar, levántase a sesión ás 13.30 horas, asinando tódolos compoñentes da mesa negociadora en proba de conformidade.
ANEXO II
Fomento de Construcciones y Contratas, S.A.
Delegación Galicia-Medio Ambiente
Servicio de Recollida de Lixo e Limpeza Viaria de Vigo
Cadro horario para o ano 1998
1. Servicio de R.L.U.:
* Luns a sábado:
-Mañá de 6 a 13 horas.
-Tarde de 14 a 21 horas.
-Noite de 23 a 6 horas.
2. Servicio de L. Viaria:
* Luns a sábado:
-Mañá de 6.30 a 13.30 horas.
-Tarde de 13.45 a 20.45 horas.
-Noite de 23.15 a 6.15 horas.
3. Servicio de talleres:
* Luns a sábado:
-Mañá de 6 a 13 horas.
-Mañá de 7.30 a 14.30 horas.
-Noite de 23 a 6 horas.
4. Servicio de almacén:
* Luns a venres:
-Mañá de 9 a 14 horas.
-Tarde de 16 a 18 horas.
5. Oficinas centrais:
a) Horario de inverno: (do 1 de xaneiro a 31 de maio).
* Luns a xoves:
-Mañá de 9 a 14 horas.
-Tarde de 16 a 18.30 horas.
* Venres:
-Mañá de 9 a 14 horas.
b) Horario de verán: (do 1 de xuño a 30 de setembro).
* Luns a venres:
-Mañá de 8 a 15 horas.
c) Horario de inverno: (do 1 de outubro a 31 de decembro).
* Luns a xoves:
-Mañá de 9 a 14 horas.
-Tarde de 16 a 18.30 horas.
* Venres:
-Mañá de 9 a 14 horas.
d) Festivos locais:
-Día 28 de marzo (sábado).
-Día 17 de agosto (luns).
e) Festivos segundo artigo 48 convenio:
-Día 3 de novembro (martes).
f) Por reaxuste horas/ano:
-Día 24 de decembro (xoves).
-Día 31 de decembro (xoves).
6. Festivos locais:
-Día 28 de marzo (sábado).
-Día 17 de agosto (luns).
7. Festivos segundo artigo 48 convenio:
-Día 3 de novembro (martes).